open-index/open-wikipedia-markdown huggingface dataset:
Davul

thumb|right|Davul
**Davul** (, presnejšie  *tabl baladí*) je bicí nástroj používaný v arabskej hudbe. Môže byť potiahnutý kožou z kozy alebo z ťavy. V rôznych kultúrach je známy pod rôznymi názvami:
* **тъпан** (*tăpan*), **тупан** (*tupan*) v bulharčine
* **тапан** (*tapan*) v macedónčine
* **тапан** (*tapan*) alebo **гоч** (*goč*) v srbčine
* **davul** v turečtine
* **** (dauli) v gréčtine
* **lodra** v albánčine
* **doba** v rumunčine

Kategória:Bicie nástroje
Kategória:Arabské hudobné nástroje
Kategória:Turecké hudobné nástroje
Kategória:Azerbajdžanské hudobné nástroje
Gian Pietro Bellori

**Gian Pietro Bellori** (* známy tiež ako **Giovanni Pietro Bellori** alebo **Giovan Pietro Bellori**) (* 15. január 1613, Rím, Pápežský štát – † 19. február 1696, Rím) bol významný taliansky životopisec talianskych barokových umelcov 17. storočia. Ako historik umenia bol barokovým ekvivalentom Giorgia Vasariho.

## Životopis
Ako synovec zberateľa starožitností a spisovateľa Francesca Angeloniho žil v jeho dome v Ríme. Ako mladý muž sa stal členom *Akadémie sv. Lukáša* (Accademia di San Luca), ale študoval a písal o klasickom a súčasnom umení. V roku 1664 vydal významnú reč na Akadémii "Ideal v umení". V roku 1672 vydal ako predslov k svojim biografiám súčasných umelcov pod názvom *Životy súčasných maliarov, sochárov a architektov* (Le Vite de'Pitori, Scultori e Architetti moderni).

## Zdroje
* Kompletné tlačené diela Belloriho sú k dispozícii online na adrese: http://biblio.cribecu.sns.it/bellori/index.html  
* Francis Haskell: Umenie a spoločnosť v barokovom Taliansku. Yale University Press, 1980. Kapitola 6 - Patróni a maliari, s. 158-161. 

Kategória:Talianski historici
Kategória:Talianski spisovatelia
Kategória:Osobnosti z Ríma
Jan Gruber

**Jan Gruber** (* 13. január 1979) je český futbalista. V sezóne 2007-08 pôsobil v klube FC Nitra, kde prišiel v lete 2007 z 1. FK Příbram a zmluvu podpísal na jeden a pol roka.

## Referencie


## Externé odkazy
* Jan Gruber na fcnitra.sk
* Profil na *transfermakrt.de*

Kategória:Narodenia v 1979
Kategória:Českí futbalisti
Kategória:Hráči SK Dynamo České Budějovice
Kategória:Hráči 1. FK Příbram
Kategória:Hráči FC Nitra
Štefan Zošák

**Štefan Zošák** (* 3. apríl 1984, Prešov) je slovenský futbalista, ktorý momentálne hráva za slovenský klub OŠK Bešeňová.

Pochádza z Hanušoviec n/Topľou, kde aj futbalovo vyrastal. Cez pôsobenie vo Vranove nad Topľou a 1. FC Košice ešte v mladom veku prestúpil do Ružomberka. V tíme MFK Ružomberok sa stal vicemajstrom staršieho dorastu a v rovnakom drese sa v sezóne 2005/06 tešil aj z titulu majstra Slovenska a víťazstva v Slovenskom pohári. Po ôsmich sezónach v ružomberskom drese prestúpil pred sezónou 2010/11 do vtedy majstrovského tímu MŠK Žilina, odkiaľ prichádza na hosťovanie do 1. FC Tatran Prešov, za ktorý odohral v jarnej časti 10 zápasov. V žilinskom drese nastúpil na 25 zápasov a strelil 3 góly.

Koncom augusta v roku 2012 zamieril na Ukrajinu. Takmer dva týždne sa pripravoval s Metalurgom Záporožie. Novú zmluvu chýbalo len spečatiť podpismi, lenže účastník najvyššej súťaže vstúpil do súťaže katastrofálne, keď z ôsmich kôl získal len jeden bod. Následne vedenie odvolalo z postu trénera Sergija Kovaleca, ktorý ešte v jari toho istého roku trénoval Tatran Prešov. Tento moment spôsobil, že Zošák zmluvu s ukrajinským mužstvom nepodpísal.

V roku 2013 bol na hosťovaní v tíme FC Nitra, za ktorý nastúpil v 10 zápasoch a strelil jeden gól. Pred začiatkom sezóny 2013/14 podpísal zmluvu opäť s MFK Ružomberok a to na 3 roky. Po vypršaní zmluvy v MFK Ružomberok posilnil kazašský klub Šachtar Karaganda, kde nosil dres s číslom 18.

Začiatkom roka 2018 sa stal hráčom slovenského druholigového klubu FK Poprad.

V minulosti tento stredopoliar reprezentoval Slovensko v mládežníckych kategóriách. Okrem iného sa v roku 2003 zúčastnil aj MS hráčov do 20 rokov. Nastúpil na jeden zápas, keď striedal Igora Žofčáka v osemfinále proti Brazílii.

## Referencie


## Iné projekty

## Externé odkazy
* Štefan Zošák na transfermarkt.at 
* Štefan Zošák na futbalruza.sk 
* Štefan Zošák na soccerterminal.com

Kategória:Slovenskí futbalisti
Kategória:Hráči MFK Košice
Kategória:Hráči MFK Ružomberok
Kategória:Hráči MŠK Žilina
Kategória:Hráči 1. FC Tatran Prešov
Kategória:Hráči FC Nitra
Kategória:Osobnosti z Prešova
Piková dáma (opera)

***Piková dáma*** (rusky *Пиковая дама*) je opera v troch dejstvách a siedmich obrazoch od Piotra Iľjiča Čajkovského. Libreto podľa rovnomennej Puškinovej poviedky napísal Čajkovskij so svojim bratom Modestom. Operu prvýkrát uviedli v Petrohrade v roku 1890.

Napriek tomu, že opera je v ruštine, po istú dobu sa uvádzala vo francúzskom jazyku pod názvom *Pique Dame*. V súčasnosti je výhradne uvádzaná v ruštine.

## Vznik a uvedenie
Vedenie Mariinského divadla v Petrohrade ponúklo roku 1888 Čajkovskému, aby pre nich napísal novú operu. Čajkovskij pôvodne odmietol, no neskôr v roku 1889 ponuku prijal. Do konca roku predstavil vedeniu divadla základný scenár, scénosled a jednotlivé časti predstavenia.

Práca na opere pokračovala rýchlo. Čajkovskij ju načrtol iba za 44 dní počas pobytu vo Florencii. Od júna do decembra 1890, Čajkovskij dokončil práce na librete, recitatívoch a vokálnych partoch. Počas spolupráce s tenoristom Fignerom vytvoril dve verzie Hermanovej árie zo siedmej scény. Počas toho ako Čajkovskij skladal hudbu, robil aj aktívne zásahy do libreta – menil a prepisoval texty, dopisoval scénické poznámky, škrtal a pripísal niekoľko nových textov do árií pre Jeleckého, Lízu a niektoré zbory.

## Osoby
* Herman – tenor
* Gróf Tomskij – barytón
* Knieža Jeleckij – barytón
* Čekalinskij – tenor
* Surin – bas
* Čaplickij – tenor
* Narumov – bas
* Ceremoniár – tenor
* Grófka – mezzosoprán
* Líza, jej vnučka – soprán
* Polina, Lízina dôverníčka – kontraalt
* Guvernantka – mezzosoprán
* Máša, Lízina slúžka – soprán
* a ďalší, zbory a tiché úlohy

## Obsah

Kategória:Opery
Kategória:Piotr Iľjič Čajkovskij
Luminofor

[thumb|[RGB|Červené, zelené a modré svetlo, vyžarované luminoformi, nanesenými na vnútornej strane tienidla klasickej televíznej obrazovky. Luminofory sú excitované elektrónovými lúčmi, emitovanými katódami obrazovky. Luminofor každej z troch základných farieb má iné chemické zloženie.]]

**Luminofor** je látka, schopná absorbovať energiu žiarenia, čiastočne ju uchovať a následne ju vyžiariť vo forme svetla. Absorbovaná energia excituje molekuly luminoforu, ktoré následne pri návrate do pôvodného stavu vyžiaria fotón svetla. Tento proces sa v najširšom zmysle nazýva luminiscencia, špeciálne prípady sú fluorescencia (rýchly zánik luminiscencie, do 10-8 s) a fosforescencia (pomalý zánik luminiscencie, nad 10-8 s). 

Molekuly luminoforu je možné excitovať energeticky bohatými časticami, napr. ionizujúcim žiarením (rádioluminiscencia), zväzkom rýchlych elektrónov (katodoluminiscencia) alebo fotónmi (fotoluminiscencia) s vyššou energiou (kratšou vlnovou dĺžkou), než má svetlo, následne vyžarované luminoforom. Žiarenie luminoforu môže byť podľa jeho chemického zloženia monochromatické, ale aj zložené svetlo.

Luminofory sa využívajú napr. pre výrobu žiariviek, klasických vákuových obrazoviek, niektorých typov bielych svietivých diód (LED) - tzv. fluorescenčných LED, pri zobrazovacích metódach v rádiológii a pod.

## Chemické zloženie a výroba
Priemyselne vyrábané luminofory sú zložené zo zmesi základného materiálu a malého množstva aktivátoru, ktorého úlohou je predĺžiť dobu zániku luminiscencie - dosvit luminoforu.

Ako základný materiál najčastejšie slúžia oxidy, sulfidy, sírany, alebo kremičitany zinku, kadmia, bária, stroncia, horčíku, vápniku a ďalších prvkov, prevažne kovov. Aktivátormi sú najčastejšie vzácne kovy - zlato, striebro, meď, ich zmesi, zlúčeniny a ďalšie látky.

Medzi najstaršie známe a zároveň najrozšírenejšie luminofory patrí Sulfid zinočnatý, aktivovaný najčastejšie prímesou medi (ZnS:Cu). Objavil ho v roku 1903 William Crookes a ako scintilačný detektor ho využil Ernest Rutherford a ďalší fyzici pri priekopníckych experimentoch z oblasti fyziky častíc.

## Pozri aj

* Luminiscencia
* Fluorescencia
* Fosforescencia
* Žiarivka
* Obrazovka (klasická)

Kategória:Luminiscencia
Kategória:Optoelektronika
Andrew von Oeyen

**Andrew von Oeyen** (* 12. november 1979, USA) je americký klavirista. 

Patrí k najsľubnejším klaviristom svojej generácie na svete. Absolvoval Julliard School of Music v New Yorku pod vedením takých osobností ako A. Brendel, L. Fleicher, či J. Lowenthall. Ako 17-ročný debutoval s Los Angeles Philharmonic Orchestra pod taktovkou Esa-Pekka Salonena. V roku 1999 získal prestížnu Gilmore Young Artist Award. Realizoval rad koncertných vystúpení s orchestrami aj samostatne. Vystúpil v USA, J. Amerike, Európe aj v Japonsku. V roku 2001 zvíťazil na Lení Fé Bland Foundation National Piano Competition. Realizuje sa tiež ako dirigent.

Kategória:Narodenia v 1979
Kategória:Klaviristi USA
Fialka dvojkvetá

thumb|Fialka dvojkvetá
**Fialka dvojkvetá** (*Viola biflora*) je dvojklíčnolistová rastlina z čeľade fialkovité (*Violaceae*).

## Synonymá
* *Chrysion biflorum* (L.) Spach
* *Dischidium biflorum* (L.) Opiz
* *Viola uniflora* L. *sensu* Krocker

## Opis
Fialka dvojkvetá je trváca rastlina dorastajúca do výšky 10 - 15 cm. Listy sú prízemné aj stonkové, čepele sú obličkovité až okrúhlo obličkovité s pílkovitým alebo vrúbkovaným okrajom. Palisty sú celistvookrajové, zelené. Listene na kvetnej stopke sú zakrpatené alebo veľmi malé. Kališných lístkov je 5, sú sýto žlté, spodný lístok má krátku ostrohu a 3 purpurové čiarky. Tyčiniek je 5. Plodom je asi 5 - 6 cm dlhá tobolka.

## Iné projekty
 

## Odkazy
* http://botany.cz/cs/viola-biflora/
* http://www.foto-net.sk/?idi=5111&abc=F 

Dvojkvetá
Kategória:Flóra na Slovensku
Áron

**Áron** môže byť:

* biblická postava, pozri Áron (prorok)
* bulharský veriteľ, jeden zo štyroch tzv. *komitopouloi* (dosl. „synovia komesa“), ktorí vyvolali povstanie Bulharov proti nadvláde Byzantíncov († 987/988), pozri Áron (komitopulos)
* prvé meno, pozri Áron (prvé meno)
* rastlina, pozri Áron škvrnitý

## Pozri aj
* aron
Zuzana Tomasová

**Zuzana Tomasová** (za slobodna *Šaríková*; * 15. február 1977, Brezno) je slovenská atlétka, venujúca sa maratónu. 

B-limit na olympijské hry do Pekingu zabehla na houstonskom maratóne (2:39:27 hod).

## Kariéra
### Umiestnenia
; Letné olympijské hry
* Peking 2008 - 67. miesto (2:49:39) - maratón

### Sezóna 2009
Sezónu 2009 vynecháva, nakoľko má v septembri očakávaný pôrod.

## Referencie

## Externé odkazy
* Zuzana Tomasová splnila v maratóne B-limit na OH v Pekingu *(sme.sk)*

Kategória:Osobnosti z Brezna
Kategória:Slovenskí maratónski bežci
Kategória:Slovenskí olympionici
Kategória:Atléti na Letných olympijských hrách 2008
Áron (prvé meno)

**Áron** je mužské krstné meno hebrejského pôvodu. Je odvodené od biblického mena *Aharón*. Prekladá sa ako "prorocký, osvietený, svetlý". Niektoré preklady odkazujú na slovo *árón* s významom "skrinka".

V slovenskom kalendári má meniny 2. apríla.

## Áron v iných jazykoch
* Nemecky, rusky: *Aaron* alebo *Aron*
* Anglicky: *Aaron*
* Španielsky: *Aarón*
* Taliansky: *Aronne*
* Maďarsky: *Áron*
* Polsky, srbsky: *Aron*
* Arabsky: *Harun*

## Známi nositelia mena
* Áron, starozákonný prorok, brat Mojžiša
* Aharon Barak, izraelský prokurátor, sudca, profesor a spisovateľ
* Aaron Paul, americký herec (*[[Perníkový tatko]]*, *[[Westworld]]*)

Kategória:Krstné mená
Kategória:Mužské mená
Kategória:Mužské mená hebrejského pôvodu
Áron (prorok)

[thumb|Áron, socha na oltári vo [Frauenkirche (Drážďany)|Frauenkirche v Drážďanoch]]
**Áron** (hebrejsky אַהֲרֹן *Aharon*) bol starozákonný prorok a prvý židovský veľkňaz. Pochádzal z pokolenia Léviho, bol starším bratom Mojžiša, jeho otec sa volal Amram, matka Jochabed a staršia sestra Mária (Miriam).

## Knihy o Áronovi
* Riversová, Francine: *Áron.* - Výnimoční biblickí muži. Dobrá kniha, 2008. ISBN 978-80-7141-598-5

## Referencie


Kategória:Biblické postavy
Kategória:Proroci v Starom zákone
Kategória:Proroci v judaizme
Peter J. Carroll

**Peter James Carroll** (*, Patching, Anglicko) je súčasný okultista, autor, spoluzakladateľ Iluminátov z Thanaterota a praktik Chaos mágie.

## Život a dielo
Peter J. Carroll je vodcovská osobnosť hnutia Chaos mágie. Spolu s vydavateľom a spisovateľom Rayom Sherwinom, je pokladaný za zakladateľa hnutia. Carroll a Sherwin vytvorili voľne organizovanú skupinu s názvom *[[IOT|Ilumináti z Thanaterota]]*, ktorá sa venuje štúdiu a aplikácii chaosmagickej okultnej filozofie, vychádzajúcej z prác Austina Osmana Sparea a jeho kultu Zos-Kia.

V roku 1995, po piatich rokoch od založenia IOT, Carroll ohlásil vôľu odísť z postu *„mága a najvyššieho kňaza chaosu“*. Toto vyhlásenie bolo doručené na  medzinárodné stretnutie IOT, o ktorom Carroll píše v článku *Ľadová vojna* (*The Ice War*), v magazíne *[[Chaos international]]*.

Od roku 2005 je na požiadanie Roberta Antona Wilsona jedným z lektorov na *[[Maybe Logic Academy]]*. Tento zážitok znovu inšpiroval jeho okultný záujem a následne ohlásil ďalšiu knihu s tematikou mágie.

Carroll píše články pre magazín *[[Chaos International]]*, v súčasnosti redigovanom Ianom Readom, pod menami Peter Carroll a Stokastikos. Rovnako prispieva aj do časopisu *[[New Equinox]]*, ktorý rediguje Ray Sherwin, alebo do internetového diskusného fóra *IdeoSphere*. Založil vlastnú spoločnosť *[[Arcanorium College]]*, ktorá sa zaoberá *„výukou a štúdiom mágie, rozdelenej do niekoľkých oblastí, od experimentálnej metafyziky, cez oddelenie mysle, peňazí a mágie, tantrických štúdií, germánskej mágie a rún, až k odvetviam magického umenia, literatúry a dizajnu.“*

Carroll si svoje súkromie prísne stráži a na verejnosť preniklo len veľmi málo informácii o jeho osobnom živote. Má rodinu, dve deti, podniká. Niečo málo o sebe zverejnil na stránkach *Maybe Logic Academy*.

## Citát

## Bibliografia
* *Liber Null* (1978)
* *Psychonaut* (1982)
* *Liber Null & Psychonaut* (1987)
* *Liber Kaos* (1992)
* *PsyberMagick: Advanced Ideas in Chaos Magick* (1995)
* *The Apophenion: A chaos magick paradigm* (2008)

## Poznámky

## Zdroj

## Pozri aj
* Chaos mágia

## Referencie
* 
* 
* 
* 

### Preklady
* 

## Externé odkazy
* Specularium Oficiálna webstránka P. J. Carrolla
* ''Arcanorium college'' 
* ''IdeoSphere'' forum 

### Rozhovory
* *[http://www.philhine.org.uk/writings/ess_petecint.html Peter J. Carroll interview] * v Abrasax Magazine, Vol. 5, No. 2.

### Články
* Carroll, Peter J.:*[http://www.philhine.org.uk/writings/ess_mach.html The Magic of Chaos] .*
* Carroll, Peter J.:*[http://www.chaosmatrix.org/library/chaos/texts/liberkkk.html Liber KKK]* – Úvod do techník Chaos-mágie.
* Carroll, Pete: *[http://www.philhine.org.uk/writings/ess_rebelphy.html The magician as Rebel Physicist] .*

Kategória:Narodenia v 1953
Kategória:Okultisti
Roman Švrček

**Roman Švrček** (* 13. apríl 1985) je český futbalista, hrajúci v klube FC Nitra, kde prestúpil z FC Hlučín v júni 2008.

Pri svojom debute v klube FC Nitra v prvom kole Corgoň ligy 08/09 si v zápase proti DAC Dunajská Streda strelil vlastný gól.

## Referencie


## Externé odkazy
* Roman Švrček na fcnitra.sk

Kategória:Českí futbalisti
Kategória:Hráči FC Hlučín
Kategória:Hráči FC Nitra
Dzurjanin

**Dzurjanin** je priezvisko, rozšírené predovšetkým v slovenskom regióne Zemplín (najmä v okresoch Vranov nad Topľou, Svidník a tiež v Bratislave).

## Známi nositelia
* Michal Dzurjanin (* 1968), v rokoch 20032008 hovorca a tlačový tajomník Ústavu pamäti národa. Od novembra 2017 do augusta 2022 programový riaditeľ Slovenského rozhlasu. Od roku 1990 do 2019 spevák, sólista a predník ľudovej hudby *Balážovci*.

## Referencie

Kategória:Slovenské priezviská
Kategória:Priezviská na Slovensku
Slavomír Bališ

**Slavomír Bališ** (* 26. september 1985) je slovenský futbalista, ktorý momentálne hráva v klube FC Nitra.

Bališ je odchovancom FC Nitra, svoj prvý ligový gól strelil DAC Dunajská Streda v prvom kole sezóny 2008/09 v 80. minúte.

## Referencie


## Externé odkazy
* Štatistika

Kategória:Slovenskí futbalisti
Kategória:Hráči FC Nitra
Palmovka papraďovitá

**Palmovka papraďovitá** (*Washingtonia filifera*) alebo *kalifornská vejárová palma* je palma z čeľade arekovité (*Arecaceae*). Pôvod má v púštnych oázach Arizony, v južnej Nevade, severozápadnom Mexiku a v púštiach južnej Kalifornie.

## Opis
[thumb|left|Palmovka papraďovitá v [Palm Canyon, USA]]
Palmovka papraďovitá rastie v subtropickom podnebí, kde dosahuje výšku do 23 m, niekedy až do 30 m. Listy dorastajú do dĺžky 2 m, tvoria 45 m chocholec listov v hornej časti úzkeho kmeňa (najhrubší 101,6 cm). Tento druh sa vyznačuje veľmi dlhými ovísajúcimi vláknami na listoch. List je zakončený vejárom menších listov, ktorých stopky majú na okrajoch tŕne. Keď listy odumrú, vytvárajú „sukňu“ okolo kmeňa. Tá ponúka úkryt pre menšie živočíchy. Má dlhé kolovité korene, čo jej umožňuje prijímať vodu aj v najsuchších miestach. Obojpohlavné kvety sú bielej alebo žltej farby, rastú v strapcoch ovísajúcich z koruny. Plodom je červeno-čierne ovocie, kôstkovica s priemerom 1,3 cm a jednym veľkým semenom s priemerom 0,6 cm. Dožíva sa veku od 80 do 250 rokov (niekedy aj viac). Rod *Washingtonia* (palmovka) je nazvaný podľa 1. amerického prezidenta Georgea Washingtona.

## Rozšírenie
V prírode sa prirodzene vyskytuje v púšti a suchých oblastiach pozdíž svahov a kaňonov. Táto divo rastúca palma sa viem prispôsobiť širokej škále pôd a podnebí. Rastliny sú odolné pred značným mrazom. Len s ľahkým poškodením prežije mrazy do −10&nbsp;°C, a rastliny dokázateľne prežili aj krátkodobé mrazy −12&nbsp;°C, aj keď s poškodeným olistením. Rastliny rastúce v rýchloschnúcej pôde sú viac odloné pred mrazom. Naopak, rastliny sú schopné prežiť aj teplo 52,8&nbsp;°C. Môžu rásť aj vo veľmi zásaditej pôde s pH 9,2.  Uprednostňuje plné slnko, ale dobre rastie aj v polotieni. Mladé rastlinky rýchlo klíčia aj so starších semien, a tak sa mladé rastliny môžu stať pod materskou rastlinou burinami. Dnes, v období urbanizácie, sa strácajú jej prirodzené biotopy.

## Použitie
thumb|left|Palmovka vo výsadbe pri ceste
Používa sa ako okrasná rastlina na miestach, ktde môže vytvoriť veľkú korunu. Používa sa v prírodných a formálnych výsadbách pri cestách a na uliciach. Mladšie rastliny sa dajú pestovať v súdkoch a kvetináčoch aj ako izbová rastlina.

## Iné projekty

Kategória:Arekovité
Martin Hruška (futbalista)

**Martin Hruška** (* 11. máj 1981) je český futbalista, ktorý hráva na poste ľavého stredopoliara. V súčasnosti je hráčom corgoňligového klubu FC Spartak Trnava.

## Externé odkazy
* Martin Hruška na efotbal.cz

Kategória:Českí futbalisti
Kategória:Hráči FK Baník Most
Kategória:Hráči FK Teplice
Kategória:Hráči FK Ústí nad Labem
Kategória:Hráči FC Spartak Trnava
Emil Rilke

**Emil Rilke** (* 19. november 1983) je český futbalista, ktorý hráva na poste záložníka. V súčasnosti je hráčom MŠK Žilina, kam prišiel v júli 2008 z materského klubu FK Teplice.

Reprezentoval Česko na MS hráčov do 20 rokov 2003, kde odohral všetky tri zápasy.

## Referencie


## Externé odkazy
* Emil Rilke na mskzilina.sk 
* Emil Rilke na fotbalportal.cz
* Emil Rilke z Teplíc do MŠK Žilina *(profutbal.sk)*

Kategória:Českí futbalisti
Kategória:Hráči FK Teplice
Kategória:Hráči FK Jablonec
Kategória:Hráči FK Baník Most
Kategória:Hráči MŠK Žilina
Csaba Regedei

**Csaba Regedei** (* 16. február 1983) je maďarský futbalista, ktorý hráva na poste obrancu. V súčasnosti je hráčom maďarského klubu MFC Pécs.

## Externé odkazy
* Csaba Regedei na soccerterminal.com

Kategória:Narodenia v 1983
Kategória:Maďarskí futbalisti
Kategória:Hráči Győri ETO FC
Kategória:Hráči Újpest FC
Kategória:Hráči FK DAC 1904 Dunajská Streda
Kategória:Hráči Pécsi MFC
Marmaroš

**Marmaroš** alebo **Maramureš** (, )  môže byť: 

* Marmarošská župa (viacero významov)
* región zodpovedajúci územiu bývalej uhorskej župy, pozri pod Marmarošská župa (Uhorsko)
* kraj (po rumunsky regiunea) v Rumunsku v rokoch 1960-1968, pozri Maramureș (kraj)   
* Marmarošské vrchy

## Pozri aj
* Marmarošský diamant
* Drevené kostoly v oblasti Maramureș
Rút (biblická postava)

**Rút** *([[hebrejčina|hebr.]] *'רות*')*, biblická postava, žena moábského pôvodu, prababka kráľa Dávida. O tom, ako sa dostala do Dávidovho rodokmeňa, hovorí rovnomenná kniha Rút. Rút bývala v Jeruzaleme.

## Charakteristika
V Izraeli niekedy v dobe sudcov nastal hlad. Preto Efraťan Elimelech z judského Betlehema so svojou manželkou Noemi a dvomi synmi Machlonom a Kiljonom odišiel za obživou do Moábskeho kraja. Keď Elimelech zomrel, jeho synovia si vzali za manželky Moábky Rút a Orfu. Neskôr zomreli aj obaja Noemini synovia a Noemi zostala iba s nevestami. Keď sa Noemi dopočula, že v Izraeli hlad pominul, rozhodla sa vrátiť do Izraela. Obe svoje nevesty posielala, aby sa vrátili k svojim pôvodným rodinám. Rút sa rozhodla, na rozdiel od svojej švagrinej Orfy, odísť s Noemi do Izraela. V Izraeli sa potom vydala za Boaza, Dávidovho pradeda. Keďže sa Rút stala prababičkou kráľa Dávida, je o nej zmienka aj v Novom zákone spolu s ďalšími tromi ženami (Tamar, Rachab a Batšebou) v rodokmeni Ježiša Krista (Porov. Mt 1,5). 

## Knihy o Rút
*Riversová, Francine: Rút (Dobrá kniha, 2008)

## Pozri aj
* Kniha Rút

Kategória:Biblické postavy
Kamil Kopúnek

**Kamil Kopúnek** (* 18. máj 1984, Trnava) je slovenský futbalový reprezentant, ktorý väčšinu svojej kariéry strávil v Spartaku Trnava.

## Reprezentácia
### Mládežnícke kategórie
Reprezentoval Slovensko na MS hráčov do 20 rokov 2003, kde nastúpil vo všetkých štyroch zápasoch. V osemfinále proti Brazílii bol zbytočne vylúčený po tom, ako udrel protihráča.

### Seniorská reprezentácia
V slovenskej reprezentácii debutoval 1. marca 2006 proti Francúzsku, keď v 90. minúte vystriedal Róberta Vitteka.

V slovenskej reprezentácii hral aj na MS 2010, kde v zápase s Talianskom (3:2) strelil víťazný gól.

*(Stav k: 12. septembru 2009)*

## Referencie


## Iné projekty

Kategória:Slovenskí futbalisti
Kategória:Hráči FC Spartak Trnava
Kategória:Hráči AS Bari
Kategória:Hráči ŠK Slovan Bratislava
Kategória:Hráči Majstrovstiev sveta vo futbale 2010
Kategória:Osobnosti z Trnavy
Cholín

**Cholín** je esenciálnou živinou pre ľudí a mnohé iné živočíchy a pôvodne sa označoval ako **vitamín B<sub>4</sub>**. Cholín je štruktúrnou súčasťou fosfolipidov a donorom metylovej skupiny v jednouhlíkovom metabolizme. V rámci daného metabolizmu sa podobá trimetylglycínu. Cholín je katión, ktorý tvorí mnohé soli, napríklad chlorid cholínu alebo vínan cholínu.

Cholín je kľúčovou súčasťou chemickej látky acetylcholínu, zlúčeniny, ktorá má nezastupiteľné miesto v činnosti nervového systému a svalov. Dostatočný prívod cholínu zlepšuje pamäťové funkcie, podporuje schopnosť sústredenia a koncentrácie. Upokojuje spánok, obmedzuje podráždenosť, náladovosť a zlepšuje odolnosť pred stresom.

## Referencie

## Externé odkazy
* Cholín na ''Infovek.sk'' 

## Preklad

Kategória:Nervová sústava
Kategória:Alkoholy
Kategória:Doplnky stravy
Čorštynská elevácia

**Čorštynská elevácia** tiež **čorštynský chrbát** (používa sa tiež poľský ekvivalent czorsztynská) je predpokladaný intraoceanický chrbát, úzka a dlhá, stuhe podobná, pravdepodobne kontinentálna oblasť existujúca od bajoku v strednej jure do vrchnej kriedy, v oblasti medzi predpokladaným Váhickým oceánom (kysucká panva) a Valaiským oceánom (magurská panva). Chrbát zanikol pri uzatváraní Váhického oceánu, kedy sa podsunul pod čelo tatrika. V súčasnosti nie sú známe žiadne výskyty jeho kryštalinika na povrchu, zachované sú len odlepené súvrstvia usadených hornín tvoriace šošovky vystupujúce v Pieninskom bradlovom pásme, ktoré sú označované ako oravikum. 

Oblasť čorštynskej elevácie geometricky zodpovedá alpskej briançonnaiskej zóne, ktorá delí penninickú oceanickú oblasť na severnú a južnú vetvu.

Pomenovanie *čorštynskej elevácie* je odvodené od poľskej obce Czorsztyn v Pieninách.

## Vznik a vývoj
Počas triasu tvorilo oravikum južnú časť šelfu Európskej platformy, ktorá podľa niektorých predpokladov laterálne na západe pokračovala do centrálnokarpatských jednotiek. V spodnej jure (lias) došlo v celej tethýde k rozťahovaniu kôry a vzniku poklesávajúcich extenzných bazénov. Až do začiatku bajoku sa v celej čorštynskej jednotke usadzovali najmä čierne bridlice a sliene. V priebehu tohto obdobia sa však stenčená kôra v prehlbujúcej sa kysuckej panve rozpadla a došlo pravdepodobne k vzniku Váhického oceánu. K vzniku Čorštynskej elevácie došlo v dôsledku pasívneho rozťahovania kôry spojeného s tiltingom a rotáciou kôrových blokov okolo horizontálnych osí. Vynáranie čorštynskej elevácie malo za následok zmenu sedimentácie z hlbokovodnej hemipelagickej na plytkovodnú, s neptunickými dajkami a hojným sklzovým materiálom. Na niektorých miestach dokonca s dôkazmi krasovatenia, ktoré môže byť známkou výzdvihu nad morskú hladinu. Rozpínanie Váhického oceánu a výzdvih Čorštynskej elevácie, mal v priebehu beriasu až valanžinu za následok vznik severnej magurskej a južnej kysuckej panvy (walentowská fáza), ktoré obklopovali Čorštynskú eleváciu. Posledné dôkazy o vynorení elevácie pochádzajú z hoterivu až aptu. Postriftové chladnutie spôsobilo v poklesnutie Čorštynskej elevácie pod hladinu mora pravdepodobne až v vrchnej kriede. Po pohltení Váhického oceánu pod čelo karpatského orogénu (selecká fáza) došlo v vrchnej kriede až paleocéne k zrážke čela tatrika s oravikom (jarmutská alebo laramská fáza). Pri tejto zrážke došlo k odlepeniu sedimentárnych súvrství a ich presun v podobe príkrovov. Čorštynská elevácia následne zanikla. V súčasnosti nie sú na povrchu ani z vrtov známe žiadne výskyty jej autochtónnych hornín, ani kryštalinika.

## Referencie


## Externé odkazy
* Palinspastický blokdiagram jednotiek bradlového pásma 

Kategória:Paleogeografické oblasti
Kategória:Mezozoikum
Kategória:Geológia Západných Karpát
Kategória:Geológia Slovenska
Kategória:Geológia Poľska
Carlos Sastre

**Carlos Sastre** celým menom **Carlos Sastre Candil** (* 22. apríl 1975, Madrid), je španielsky profesionálny cyklista, víťaz Tour de France 2008. Je členom tímu Cervélo TestTeam. 

## Tour de France
; 2001
*20. miesto
; 2002
*celkovo 10. miesto
; 2003
*celkovo 9. miesto
** 13. etapa - víťaz
; 2004
*celkovo 8. miesto
; 2005
*celkovo 21. miesto
; 2006
*celkovo 3. miesto
** 11. etapa - 5. miesto
** 16. etapa - 2. miesto
** 17. etapa - víťaz
; 2007
*celkovo 4. miesto
** 14. etapa - 5. miesto
** 16. etapa - 8. miesto
; 2008
*celkovo víťaz
** 6. etapa - 8. miesto
** 10. etapa - 7. miesto
** 15. etapa - 6. miesto
** 17. etapa - 1. miesto

## Iné projekty

Kategória:Španielski cyklisti
Kategória:Víťazi Tour de France
Kategória:Osobnosti z Madridu
Franny a Zooey

***Franny a Zooey*** (angl. *Franny and Zooey*) je román J. D. Salingera vydaný v roku 1961. Franny a Zooey, brat a sestra obaja dvadsiatnici sú najmladší členovia rodiny Glassovcov, ktorí boli častým objektom Salingerovych diel. Román sa odohráva počas predĺženého víkendu v novembri 1955.

## Obsah

Prvá časť, *Franny* (1955), je podstatne kratšia než druhá časť. Dej sa odohráva na predmestí New Haven počas víkendu, kedy sa univerzitná študentka Franny stáva čoraz viac rozčarovaná zo sebectva a neutentičnosti, ktorá ju obklopuje.

Druhá časť *Zooey* (1957) nadväzuje na Franny. Rozpráva ju Zooey, o 5 rokov starší brat Franny. Zooey je citovo odolnejší a veľmi nadaný rečník. Zatiaľ čo Franny trpí duchovnou a existenčnou krízou v Manhattanskej obývačke svojich rodičov, prichádza k nej Zooey a rozpráva sa s ňou.

Kategória:Jerome David Salinger
Kategória:Knihy z 1961
Kategória:Sfilmované romány
Do výšok zdvíhajte krov, tesári a Seymour úvod

**Do výšok zdvíhajte krov, tesári a Seymour úvod** je kniha Jerome David Salingera obsahujúca dve jeho (staršie) poviedky. V origináli vyšla v roku 1963. 

## Do výšok zdvíhajte krov, tesári ([[1955]])

Hlavnou témou je svadba Seymoura Glassa a Murriel. Ako Buddy putoval na oslavu a ženích sa nikde neukázal. Celá banda svadobčanov potom išla niekoľkými autami do jej bytu. Murriel išla prvým, celá uplakaná. Keď prišla domov, Seymour ju čakal a spolu odišli na svadobnú cestu. Ostatné autá ostali v zápche ešte niekoľko hodín. Všetci hovoria, že aký je ten Glass sviňa, a že všetci to od neho čakali. Neskôr vyjde najavo, že je jeho brat a ostatní na neho nadávajú. Potom, keďže je zatvorené rýchle občerstvenie, pozve ich z auta, v ktorom išiel aj on, do bytu, kde voľakedy býval so Seymourom na drink. Teraz tam býva Boo Boo, ale je odcestovaná. Keď odíde do kuchyne pre ten drink, zastaví sa v kúpeľni a prečíta si Seymourov starý denník. Na kúpeľňovom zrkadle bol mydlom nápis, že zdvihnite vysoko povalový trám, tesári. Preto ten názov.

## Seymour úvod ([[1957]])

Nie je poviedka, ale črta. Buddy opisuje Seymoura a príbehy, ktoré zažívali v detstve a všetko piate cez deviate, vedome si toho. Pôvodne plánoval napísať tri knihy, s názvami Seymour I, potom II, III, prípadne IV., ale nevydalo, tak sa rozhodol, že začne len jeho opisom, to bude prvá kniha, a potom ostatným. Nevydalo. Napísal len jednu.

Kategória:Jerome David Salinger
Mladí ľudia

**Mladí ľudia** je prvá vydaná poviedka Davida Salingera. Bola publikovaná v roku 1940 v časopise Story. Vybavil mu ju jeho profesor umeleckého písania. Pojednáva o niekoľkých mladých ľuďoch bez životného cieľa.

Kategória:Jerome David Salinger
Leonard Kweuke

**Leony Léonard Kweuke** známy aj pod skráteným menom **Leonard Kweuke** či **Leony Kweuke** (* 12. júl 1987, Yaoundé) je kamerunský futbalista ktorá pôsobí momentálne v pražskom klube Sparta Praha.Začínal hrať futbal v klube Inter Stars Yaoundé,neskôr obliekal dres iného kamerunského klubu,Cintra Yaoundé.Potom odišiel do Iránu,kde hral za Esteghal Teheran a Steel Azin FC.Jeho prvým europskym klubom bola DAC Dunajská Streda.Hosťoval odtiaľ v nemeckých kluboch Eintracht Frankfurt a Energie Cottbus.Za Spartu hrá od roku 2010,kde sa stal nástupcom iného afrického útočníka,Bonyho Wilfrieda.V sezone 2011/11 strelil v Gambrinus lige 14 golov.

## Referencie


## Externé odkazy
* Leonard Kweuke na mutiarahitam-jdo6.blogspot.com
* Leonard Kweuke na dhomdhara.tripod.com 

Kategória:Narodenia v 1987
Kategória:Kamerunskí futbalisti
Kategória:Hráči FK DAC 1904 Dunajská Streda
Kategória:Hráči Eintracht Frankfurt
Glassovci

**Rodina Glassovcov** je ústrednou témou väčšiny poviedok Jerome David Salingera. Je v nej sedem detí.

Matka – Bessie Glassová Gallagherová, je katolíčka, rodená z Írska, kabaretná herečka.

Otec – Les Glass, americký žid, kabaretný herec.

# Seymour Glass – najčastejšie opisovaná postava rodina, pravdepodobne autorova obľúbená.
# Buddy Glass – autor o ňom píše buď v prvej osobe, alebo z jeho pohľadu takmer všetky poviedky.
# Boo Boo Glassová Tannenbaumová – o nej je poviedka Pri loďke, má syna Lionela.
# Walt Glass – je vojak, ktorý zahynul krátko po skončení druhej svetovej vojny.
# Waker Glass – rímskokatolícky mních.
# Zooey Glass – najkrajší z rodiny.
# Franny Glassová – študentka herectva, po prečítaní knihy Cesta pútnika, odíde zo školy.

Celá rodina, ako mimochodom všetky hlavné postavy jeho diel, sú zarytí fajčiari. Každé z detí sa odmalička zúčastňovalo rozhlasovej šou s názvom hľadá sa geniálne dieťa. Bývajú v New Yorku.
S najväčšou pravdepodobnosťou sa táto fiktívna rodina v mnohých faktoch podobá rodine JD Salingera. Minimálne obaja rodičia majú rovnaký pôvod a vierovyznanie. Predstaviteľom autora je asi Buddy Glass, druhý najstarší. Táto domnienka je podložená dôkazmi, že sa narodil v roku 1919, ako aj JD a všetky poviedky s touto tematikou sú z jeho pohľadu. Jediná, t. j. Zooey je písaná Zooeym, ale hneď v úvode autor oznamuje, že teraz výnimočne nebude písať ako Buddy, ale ako Zooey.

Kategória:Jerome David Salinger
Róbert Jež

**Róbert Jež** (* 10. júl 1981) je slovenský futbalista. Je rodákom z Nitry a hráva na poste záložníka.

## Klubová kariéra
### Začiatky
Róbert Jež pochádza z  futbalovej rodiny. Jeho otec Róbert Jež starší hrával futbal za TJ Plastika Nitra. Neskôr v miestnom FC začal svoju seniorskú kariéru aj Róbert Jež mladší.
### FC Viktoria Plzeň
Spod Zobora prestúpil Jež do Viktorie Plzeň v roku 2000. V roku 2004 bol počas jesennú časti sezóny na hosťovaní v prvoligovej Marile Příbram. Začiatkom roku 2005 sa vrátil z hosťovania späť do Viktorie a dopomohol tímu vybojovať postup do najvyššej českej súťaže. Kontrakt s Plzenským klubom mu skončil 30.06 2005. Napriek ponuke na jeho predĺženie, prijal ponuku slovenského klubu MŠK Žilina. Jež odohral za Plzeň dovedna 30 zápasov a strelil jeden gól.

### MŠK Žilina
V sezóne 2008/09 Pohára UEFA vyrovnával v 8. minúte nadstaveného času druhého polčasu z pokutového kopu v zápase 1. predkola v Minsku proti FC MTZ-RIPO Minsk na 2 – 2.

### Górnik Zabrze
Na začiatku roka 2011 podpísal 29-ročný Róbert Jež s poľským prvoligistom Górnikom Zabrze trojročnú zmluvu. Hneď v prvom zápase za Górnik Zabrze proti tímu Zaglebie Lubin 5.3.2011 strelil gól a stanovil konečný výsledok 5:1. V Górniku strávil napokon len tri mesiace.

### Polonia Varšava
8. júna 2011 podpísal Jež s Poloniou Varšava zmluvu na tri roky.

## Úspechy
;  MŠK Žilina
* Slovenská liga – Corgoň liga 2006/2007, Corgoň liga 2009/2010
* Slovenský futbalový superpohár – Slovenský superpohár vo futbale 2007, Slovenský superpohár vo futbale 2010
* Najlepší hráč najvyššej slovenskej futbalovej súťaže za rok 2010 – Najlepší hráč Corgoň ligy 2010

## Referencie


## Iné projekty

## Externé odkazy
* Róbert Jež na 90minut.pl
* Štatistiky hráčov FC Nitra

Kategória:Osobnosti z Nitry
Kategória:Slovenskí futbalisti
Kategória:Hráči FC Nitra
Kategória:Hráči FC Viktoria Plzeň
Kategória:Hráči 1. FK Příbram
Kategória:Hráči MŠK Žilina
Kategória:Hráči Górnik Zabrze
Kategória:Hráči Zagłębie Lubin
Kategória:Hráči Polonia Warszawa
Kategória:Hráči FC Spartak Trnava
Aleš Pikl

**Aleš Pikl** (* 2. apríl 1975, Roudnice nad Labem) je český futbalista, ktorý momentálne hráva v corgoňligovom klube 1. FC Tatran Prešov, kde prišiel v lete 2008 zo Sparty Krč. Zmluvu podpísal na jeden rok s jednoročnou opciou.

Prvý gól v Tatrane Prešov strelil v druhom kole sezóny 2008/09 v domácom zápase proti MFK Ružomberok na 2-1 z priameho kopu.

## Referencie


## Externé odkazy
* Aleš Pikl na 1.fctatran.sk

Kategória:Českí futbalisti
Kategória:Hráči FC Baník Ostrava
Kategória:Hráči FK Teplice
Kategória:Hráči FK Viktoria Žižkov
Kategória:Hráči FC Zlín
Kategória:Hráči FK Baník Most
Kategória:Hráči SK Sparta Krč
Kategória:Hráči 1. FC Tatran Prešov
Kategória:Osobnosti z Roudnice nad Labem
Tajšok

**Tajšok** (normovaný názov; iný názov: **Krechsengrund**) je vodná nádrž, bývalé banské jazero v Štiavnických Baniach.

Výstavba hrádze sa začala pod dohľadom Samuela Mikovíniho v roku 1735. Z hlásenia banských úradníkov z 24. septembra 1737 vyplýva, že nádrž je hotová a jej výstavba stála vyše 21 000 zlatých. Nádrž bola pomerne malá a zo skupiny piarskych (Štiavnické Bane) vodných nádrží bola najvyššie položená (730 m n. m.). Mala menší hospodársky význam a slúžila viac-menej len na potreby šachty Königseg (pohon čerpacieho a ťažného stroja, pohon stúp).  V prípade potreby tiež slúžila aj pre potreby Siglisberg šachty.

Tajšok je situovaný severne od vodnej nádrže Evička, Vindšachta na okraji osídlenia Štiavnických Baní. Je prístupný miestnou komunikáciou a krátkou odbočkou, ktorá ma charakter poľnej cesty. Pri maximálnej kapacitu má vodná plocha nádrže okolo 0,08 ha. Na telese hrádze nie je výpustný objekt, hladina je regulovaná prepadovým jarkom. Prítok nádrže sa nachádza na jej severnej strane, ktorý sústreďuje vodu z okolitých svahov a je pravdepodobne jediným zdrojom vody.

## Referencie

## Zdroje
* Zoznam tajchov 
*Krechsengrund virtuálne

Krechsengrund
Kategória:Jazerá na Slovensku
Kategória:Štiavnické Bane
Kategória:Geografia okresu Banská Štiavnica
Kategória:Vodstvo v okrese Banská Štiavnica
Lawu

**Lawu** je masívny, v súčasnosti neaktívny stratovulkán, nachádzajúci sa v centrálnej časti ostrova Jáva. Severná strana vulkánu je staršia, posledná aktivita sa odohrávala na južnom okraji masívu. Vrchol južnej časti tvorí kráter so silne erodovanými okrajmi, v rámci ktorého sa nachádza lávový dóm. Na južnom svahu, vo výške asi 2&nbsp;550&nbsp;m sa nachádza aj aktívne fumarolové pole. Jediná erupcia stratovulkánu Lawu sa odohrala v novembri 1885.

## Externé odkazy
* www.volcano.si.edu  - stratovulkán Lawu na Global Volcanism Program 

Kategória:Sopky Indonézie
Kategória:Stratovulkány
Kategória:Trojtisícovky v Indonézii
Wilis

**Wilis** je neaktívny stratovulkán nachádzajúci sa v centrálnej časti indonézskeho ostrova Jáva. V jeho okolí sa nenachádzajú výraznejšie morfologické prevýšenia, preto tvorí dominatu v oblasti. Jej vývoj prebiehal od stredného pleistocénu v troch etapách. Na konci druhej etapy nastala deštrukcia veľkej časti masívu, tretia fáza znovu vybudovala súčasný vrchol. O erupciách sopky nie sú žiadne záznamy, jediným prejavom aktivity sú fumaroly a bahenné sopky na západnom úpätí sopky, neďaleko jazera Ngebel.

## Iné projekty
.

## Externé odkazy
* www.volcano.si.edu  – stratovulkán Wilis na Global Volcanism Program 

Kategória:Sopky Indonézie
Kategória:Stratovulkány
Červená studňa

**Červená studňa** je tajch v Štiavnických vrchoch.

## História
V konzultačných protokoloch sa prvý raz spomína v roku 1759. Bol vybudovaný na rozhraní dvoch povodí, Hrona a Ipľa na začiatku druhej polovice 18. storočia v nadmorskej výške 787 m n. m. Stavbu tajchu navrhol J. K. Hell. Chcel využiť jeho strategickú polohu na vybudovanie náhonného jarku, ktorý by privádzal vodu k šachte Amália na pohon vodostĺpcového čerpacieho stroja. 

## Technické využitie
Stroj bol v činnosti len vtedy, keď bolo dostatok vody z tajchu, najmä v jeseni a na jar, keď bol výdatne zásobovaný tromi zbernými jarkami – severným, južným a západným – o celkovej dĺžke viac ako 2 km. Vtedy bolo najviac vody aj v baniach a keďže šachta Amália bola prepojená s ďalšími šachtami na Štiavnických Baniach, voda z tajchu zohrala významnú úlohu nielen pre spomínanú šachtu, ale aj pre ostatné.

V r. 1759 tajch Červená studňa dodával vodu aj do tajchu Klinger, zabezpečoval tiež vodu potrebnú pre pohon vodostĺpcového čerpacieho stroja pri šachte Žigmund. Tento stroj, skonštruovaný tiež J. K. Hellom, bol ako jediný v banskoštiavnickom rudnom revíre zabudovaný na povrchu.

Významná je plocha tajchu aj z hľadiska geografického; bol vybudovaný v bezprostrednej blízkosti križovatky, z ktorej sa rozchádzajú cesty do troch kedysi významných banských centier – Banskej Štiavnice, Hodruše a Vyhní. 

## Technické parametre
* nadmorská výška 787 m n. m.
* dĺžka hrádze 117 m
* výška hrádze cca 10 m 
* sklon návodnej strany hrádze 40,5°
* sklon vzdušnej strany hrádze 36°
* objem vodnej nádrže cca 30 000 m3

## Zdroje

Červená studňa
Kategória:Banská Štiavnica
Kategória:Geografia okresu Banská Štiavnica
Kategória:Vodstvo v okrese Banská Štiavnica
Kelut

**Kelut** alebo **Kelud** je aktívny stratovulkán, nachádzajúci sa na indonézskom ostrove Jáva. Sopka je známa katastrofickými explozívnymi erupciami, často aj s obeťami na životoch. Príčinou explozivity je menšie jazierko, ktoré sa nachádza v kráteri sopky. Magma pri kontakte s vodou jazierka rýchlo tuhne a para vzniknutá vyparením vody spôsobuje pretlak, čo má za následok vyvrhovanie veľkých objemov pyroklastík, pyroklastických prúdov a lahárov, ktoré zasahujú široké okolie sopky.

Po erupcii v roku 1919, ktorá si vyžiadala vyše 5&nbsp;000 obetí, vznikol projekt tunela, ktorý odvádza vodu z jazera. V roku 1951 sa však počas ďalšej erupcie znížilo dno krátera o 70&nbsp;m a odvodňovací tunel bol značne poškodený. Po katastrofe z roku 1966 boli tunel opravený a prehĺbený. Jazero má v súčasnosti objem len niečo cez milión m3 (oproti 50&nbsp;miliónom v roku 1951).

## Iné projekty
.

## Externé odkazy
* www.volcano.si.edu - stratovulkán Kelut na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Pseudopilot

**Pseudopilot** je človek, ktorý simuluje skutočného pilota lietadla pri výcviku riadiaceho letovej prevádzky.

Výcvik letových dispečerov (riadiacich) sa uskutočňuje na radarovom počítačovom systéme, ktorého výstup je však nahradený simulovanou letovou prevádzkou. Tzn. ciele, ktoré riadiaci vidí na obrazovke, nie sú skutočné ale iba virtuálne lietadlá. Tieto virtuálne lietadlá sú ovládané pseudopilotmi. Medzi riadiacim a pseudopilotmi prebieha počas výcviku simulované rádiové spojenie (použitím headsetu - slúchatiek a mikrofónu).

Úlohou pseudopilota je ovládať pridelené lietadlá podľa pokynov riadiaceho tak, ako by sa to dialo v skutočnosti. Pseudopilot ovláda najmä pohyb lietadiel v horizontálnej a vertikálnej rovine, tzn. mení kurz, výšku či rýchlosť lietadla a pod. Úlohou riadiaceho je riadiť simulovanú letovú prevádzku podľa bežných postupov a komunikovať v leteckej frazeológii.

Jedno cvičenie zvyčajne zahŕňa niekoľko lietadiel nachádzajúcich sa vo virtuálnom vzdušnom priestore, ktoré je pod kontrolou virtuálneho stanovišťa riadenia a teda riadiaceho (žiaka). Každý pseudopilot ovláda niekoľko lietadiel naraz.

Cieľom výcviku je čo najviac napodobniť reálnu prevádzku, s ktorou riadiaci v praxi pracuje. Účelom je rozvíjať schopnosti a návyky riadiaceho letovej prevádzky, vrátane riešenia nezvyčajných a núdzových situácií. Medzi takéto núdzové situácie, ktoré sa počas výcvikov simulujú, patria napr. porucha motora, požiar na palube, strata pretlaku, problémy s hydraulikou, infarkt na palube, únos, bomba na palube a pod.

Okrem žiakov (budúcich riadiacich) sa v pravidelných intervaloch zúčastňuje výcviku každý riadiaci v aktívnej službe (tzv. udržiavací výcvik).

Počas výcviku sú bežne nasadzované záťažové scenáre, s ktorými sa v každodennej praxi riadiaci nestretáva a slúžia ako tréning pripravenosti a na udržanie kvalifikácie. Takéto scenáre zahŕňajú napr. výrazne zvýšenú hustotu letovej prevádzky, ktoré má riadiaci na starosti a/alebo spomínané tiesňové situácie lietadiel.

Kategória:Letectvo
Kawi-Butak

**Kawi-Butak** je neaktívny stratovulkanický komplex, nachádzajúci sa v centrálnej časti ostrova Jáva, asi 20&nbsp;km východne od stratovulkánu Kelud. Komplex je tvorený dvoma stratovulkánmi *Butak* (2&nbsp;868&nbsp;m) a *Kawi* (2&nbsp;551&nbsp;m). O erupciách komplexu nie sú žiadne záznamy, jeho vek sa odhaduje na holocén.

## Iné projekty
.

## Externé odkazy
* www.volcano.si.edu - stratovulkanický komplex Kawi-Butak na Global Volcanism Program 

Kategória:Sopky Indonézie
Kategória:Stratovulkány
BENESTRA

**BENESTRA** bol celoplošný slovenský telekomunikačný operátor, poskytujúci hlasové, dátové, internetové, hostingové a cloudové služby pre firmy. Spoločnosť poskytovala telekomunikačné služby od roku 1999 (vtedajší názov GTS Slovakia). Od roku 2006, po zlúčení piatich alternatívnych telekomunikačných operátorov,  pôsobila pod hlavičkou GTS Nextra, neskôr GTS Slovakia. V roku 2010 bola do spoločnosti začlenená slovenská divízia operátora Dial Telecom.

Do 31. mája 2014 bola spoločnosť súčasťou zoskupenia GTS Central Europe, ktoré združovalo telekomunikačných operátorov v Poľsku, Maďarsku, Rumunsku, Česku a na Slovensku.

Od 1. decembra 2014 spoločnosť pôsobila pod názvom BENESTRA. Disponuje rozsiahlou sieťovou infraštruktúrou a ponúka národnú a medzinárodnú internetovú a dátovú konektivitu s vysokou prenosovou kapacitou a spoľahlivosťou. 

V roku 2015 BENESTRA ako prvý operátor na Slovensku spustila prevádzku bezdrôtovej siete v pásme 3,7 GHz. Novovybudovaná bezdrôtová sieť v tomto pásme má celoslovenské pokrytie a umožňuje poskytovať služby s vysokou spoľahlivosťou. 

BENESTRA poskytuje hostingové a cloudové služby prostredníctvom vlastného dátového centra v Bratislave.  

BENESTRA je držiteľom certifikátu systému manažérstva informačnej bezpečnosti ISO/IEC 27001, systému manažérstva kvality ISO 9001 a systému environmentálneho manažérstva ISO 14001. 

Spoločnosť SWAN a BENESTRA od januára 2019 vystupujú pod spoločnou značkou SWAN. Po tejto fúzii sa stal SWAN, a.s. najväčším slovenským alternatívnym operátorom s  komplexným portfóliom telekomunikačných služieb. S  obratom takmer 100 mil. EUR má ambíciu byť protiváhou veľkej trojke nadnárodných hráčov.

## Referencie


## Externé odkazy
* Oficiálna stránka spoločnosti BENESTRA, s. r. o.

## Zdroj
* Obchodný register
* Spoločnosť BENESTRA

Kategória:Telekomunikácie
Kategória:Internet na Slovensku
Marek Ujlaky

**Marek Ujlaky** (* 26. marec 1974, Zeleneč) je  bývalý slovenský futbalový reprezentant.

V apríli 2006 sa zranil v zápase proti FC Nitra po zákroku od Petra Dobiáša. Toto zranenie ho vyradilo do konca sezóny 2005/06  a pár ďalších zápasov v nasledujúcej sezóny.

Po ukončení kariéry v lete 2009 sa stal spolu s Igorom Bališom a Jozefom Adamcom vyhľadávačom talentov pre klub Spartak Trnava.

## Referencie


## Zdroj

Kategória:Narodenia v 1974
Kategória:Slovenskí futbalisti
Kategória:Hráči FC Spartak Trnava
Kategória:Hráči FKD Drnovice
Kategória:Hráči ŠK Slovan Bratislava
Kategória:Hráči FC Senec
Kategória:Hráči FC ViOn Zlaté Moravce
Hádzaná na Letných olympijských hrách 2008

[300px|náhľad|Hala [Beijing National Indoor Stadium]]
**[[Hádzaná]] na [[Letné olympijské hry 2008|Letných olympijských hrách 2008]]** prebiehala od 9. do 24. augusta 2008 v pekinských halách Olympic Sports Center Gymnasium a Beijing National Indoor Stadium.

Štyri najlepšie družstvá z každej skupiny (v ženskej i mužskej kategórii) postúpili do štvrťfinále, ostatné boli klasifikované na 9.12. priečke celkového hodnotenia turnaja. Družstvá, ktoré prehrali vo štvrťfinále súťažili o umiestnenie na 5.8. mieste. Víťazi postupovali do semifinále.

## Ženský turnaj

**Skupina A**: 
*  Angola
*  Čína
*  Francúzsko
*  Kazachstan
*  Nórsko
*  Rumunsko

**Skupina B**:
*  Brazília
*  Južná Kórea
*  Maďarsko
*  Nemecko
*  Rusko
*  Švédsko

## Mužský turnaj

**Skupina A**: 
*  Brazília
*  Čína
*  Chorvátsko
*  Kazachstan
*  Poľsko
*  Španielsko

**Skupina B**:
*  Dánsko
*  Egypt
*  Island
*  Južná Kórea
*  Nemecko
*  Rusko

## Iné projekty

## Externé odkazy
* Oficiálna stránka Letných olympijských hier 2008  


Kategória:Hádzaná v 2008
Ľaliové sedlo

**Ľaliové sedlo** (, , , ) je široké trávnaté sedlo v hlavnom hrebeni Tatier. Oddeľuje Západné a Východné Tatry. Nachádza sa medzi Tichou a Gąsienicowou dolinou, medzi Kasprovým vrchom () a Svinicou ().

## Názov
Sedlo pomenovali pravdepodobne pastieri, ktorí nachádzali v sedle ľaliu zlatohlavú (*Lilium martagon* L.), ľaľujku neskorú (*Lloydia serotina* RChB.), prvosienku najmenšiu (*Primula minima*) i upolín sedmohradský (*Trollius Transsilvanicus* Schur.). Nevedno, ktorá tvorila základ pomenovania sedla.

## Prístup
Priamo do sedla vedie turistický chodník, len zo severnej strany, zo Zakopaného.  Modro značkovaný vedie k chate Murowaniec v Doline Gąsienicowej. Potom pokračuje  zeleno značkovaný chodník do Ľaliového sedla a potom po  červenej vedie medzi Kasprovým vrchom a Svinicou. Z juhu do Ľaliového sedla vedie chodník z Podbanského cez Tichú dolinu na Kasprov vrch a potom do sedla. Orientačný čas Podbanské – Kasprov vrch – Ľaliove sedlo je 6:40.

## Referencie


## Iné projekty

## Externé odkazy
* Poloha na turistickej mape

Kategória:Sedlá Západných Tatier
Kategória:Sedlá Vysokých Tatier
Arjuno-Welirang

**Arjuno-Welirang** je v súčasnosti neaktívny stratovulkanický komplex v centrálnej časti Jávy, pozostávajúci z dvojice stratovulkánov *Arjuno* () a *Welirang* (). Komplex prekrýva dva staršie vulkány (*Ringgit* na východnej a *Linting* na západnej strane).

Jediná historicky zaznamenaná erupcia sa odohrala v auguste 1952 – išlo o menšiu freatickú erupciu. V súčasnosti sú jedinými prejavmi aktivity fumaroly, vyskytujúce sa na viacerých lokalitách na svahoch komlpexu.

## Iné projekty
.

## Externé odkazy
* www.volcano.si.edu – stratovulkanický komplex Arjuno-Welirang na Global Volcanism Program 

Kategória:Sopky Indonézie
Kategória:Stratovulkány
Kategória:Trojtisícovky v Indonézii
Jaroslav Prekop

**Jaroslav Prekop** (* 8. august 1979, Piešťany) je slovenský futbalový stredopoliar, ktorý je aktuálne (r. 2025) hrajúcim asistentom trénera v PFK Piešťany (IV. liga Západ). Váži 82 kg.

V zápase 2. kola Corgoň ligy 2009/10 sa v zápase proti FK Senica (2:3) nešťastne zrazil so spoluhráčom Davidom Čepom, čím si na pravej nohe natrhol väzy v kolene a praskol meniskus. Liečba by mala trvať okolo 67 mesiacov.

## Referencie

## Externé odkazy
* Jaroslav Prekop na 1fctatran.sk
* Jaroslav Prekop na jaroprekop.szm.sk

Kategória:Narodenia v 1979
Kategória:Slovenskí futbalisti
Kategória:Hráči FK AS Trenčín
Kategória:Hráči SK Sigma Olomouc
Kategória:Hráči 1. FC Tatran Prešov